ประกันสังคมเล็งเลิกสัญญา3บริษัทสังเวยบริหารเงินลงทุนพลาดเป้าอื้อ
สปส.เชือด 3 บริษัทดูแลเงินลงทุนแห่งละ 6,000 ล้าน หวั่นกำไรปีนี้หดกระทบเงินชดเชยสมาชิก
21 ส.ค. 2554

สปส.เชือด 3 บริษัทดูแลเงินลงทุนแห่งละ 6,000 ล้าน หวั่นกำไรปีนี้หดกระทบเงินชดเชยสมาชิก
นายปั้น วรรณพินิจ เลขาธิการสำนักงานประกันสังคม (สปส.) เปิดเผยว่า สปส.เตรียมยกเลิกสัญญากับบริษัทที่บริหารเงินกองทุน 3 แห่ง จากทั้งหมด 5 แห่งที่ สปส.ว่าจ้างดูแลเงินแห่งละ 6,000 ล้านบาท เนื่องจากสร้างผลกำไรได้ต่ำกว่าเกณฑ์ ส่วนอีก 2 บริษัทถือว่าดำเนินการได้ตามเป้าหมาย
นายปั้น กล่าวว่า ส่วนข้อเสนอให้ว่าจ้างผู้เชี่ยวชาญด้านการลงทุนมาบริหารกองทุนประกันสังคมนั้น ถือว่าเป็นไปได้ยาก เพราะการจ้างมืออาชีพมาบริหาร ไม่ต้องรับผิดชอบในกรณีเงินกองทุนประกันสังคมขาดทุน แต่ในที่สุด สปส.ต้องเป็นผู้ที่ต้องรับผิดชอบ
“ปัจจุบัน สปส.ก็ใช้จ้างบริษัทเอกชนที่มีความเชี่ยวชาญด้านการลงทุน โดยการทำสัญญาจ้างมีเงื่อนไขว่าจะต้องทำกำไรให้ได้ตามเกณฑ์ที่กำหนด หากภายใน 2 ปีลงทุนแล้วไม่ได้กำไรตามเกณฑ์จะถูกยกเลิกสัญญา” เลขาธิการ สปส.ระบุ
สำหรับผลกำไรของกองทุนในช่วง 3 ปีนั้น พบว่ามีกำไรมาตลอด โดยปี 2551 กองทุนประกันสังคมได้กำไร 2.4 หมื่นล้านบาท ปี 2552 ได้กำไร 2.8 หมื่นล้านบาท ปี 2553 ได้กำไร 3.3 หมื่นล้านบาท และปี 2554 ตั้งแต่ช่วงเดือน ม.ค. ถึงสิ้นเดือน เม.ย.ที่ผ่านมา ได้เงินตอบแทนแล้ว 1.1 หมื่นล้านบาท 
นายปั้น ระบุว่า ผลกำไรทั้งหมดจะนำมาใส่ไว้ในกองทุนประกันสังคม เพื่อไว้เป็นเงินบำเหน็จและบำนาญชราภาพต่อไป ซึ่งในอนาคตจะต้องจ่ายเงินชดเชยให้แก่ผู้ประกันตนเพิ่มมากขึ้น
การลงทุนในปี 2554 จะใช้วงเงิน 1.5 แสนล้านบาท ประกอบด้วยเงินสดไหลเข้าจากเงินสมทบและรายรับจากการลงทุน 8 หมื่นล้านบาท ส่วนอีก 7 หมื่นล้านบาทมาจากเงินครบกำหนดจากการลงทุนในพันธบัตรและเงินฝาก
แผนการลงทุนจากคณะกรรมการ สปส. โดยเน้นการลงทุนในพันธบัตรรัฐบาลและรัฐวิสาหกิจที่มีความมั่นคงสูงไม่ต่ำกว่า 70% ส่วนอีก 10% ลงทุนในหุ้นที่มีปัจจัยพื้นฐานดี
ทั้งนี้ เงินกองทุนประกันสังคมปัจจุบันมีเงินทั้งสิ้น 789,181 ล้านบาท แบ่งเป็นเงินกองทุนกรณีสงเคราะห์บุตรและชราภาพ 635,077 ล้านบาท ที่เหลือเป็นเงินกองทุนกรณีเจ็บป่วย ตาย ทุพพลภาพ คลอดบุตร 102,250 ล้านบาท และเงินกองทุนกรณีว่างงาน 51,854 ล้านบาท คาดว่าเงินสมทบจะมากขึ้นจากการรับประกันนอกระบบเข้ามานายปั้น วรรณพินิจ เลขาธิการสำนักงานประกันสังคม (สปส.) เปิดเผยว่าสปส.มีผลตอบแทนการลงทุนปี 2553 เป็นจำนวน 33,750 ล้านบาท ประกอบด้วยดอกเบี้ยรับจากเงินฝาก พันธบัตรและหุ้นกู้ 25,772ล้านบาท เงินปันผลและกำไรจากหลักทรัพย์ 8,028 ล้านบาท เทียบกับปี2552ซึ่งมีผลตอบแทนอยู่ที่ 26,634 ล้านบาท ถือว่ามีสัดส่วนเพิ่มขึ้นถึง 26.71% ขณะที่ผลตอบแทนเฉลี่ยทุกปีอยู่ที่7.54%
นายปั้นกล่าวว่า โดยขณะนี้อยู่ระหว่างของอนุมัติ
นายปั้นกล่าวว่าในส่วนของการดูแลสิทธิประโยชน์ผู้ประกันตนนั้น คาดว่าในเดือนก.ค.จะเริ่มเก็บเงินสมทบจากแรงงานนอกระบบได้ โดยขณะนี้ประสานกับกลุ่มตัวแทนหมู่บ้านเพื่อสำรวจความต้องการของแรงงานนอกระบบที่สนใจเข้าร่วมโครงการโดยตั้งเป้าไว้ที่ 2.4ล้านคน
"ที่กังวลคือเมื่อขนาดมันใหญ่ขึ้น จาก50คนในปัจจุบันเป็น 2.4 ล้านคน เราต้องทำงานเชิงรุกมากขึ้น มีการประสานตัวแทนหมู่บ้านให้ช่วยเก็บเงินมาส่งที่สำนักงานในระดับอำเภอและประสานกับหน่วยงาน เช่น ไปรษณีย์ ธนาคารออมสินและธกส.ให้เป็นช่องทางชำระเงินอีกทางหนึ่งด้วย"นายปั้นกล่าว
ทั้งนี้ข้อเรียกร้องจากหลายฝ่ายที่ให้โอนสิทธิประโยชน์ด้านการรักษาพยาบาลของผู้ประกันตนในระบบกว่า 9.7ล้านคนไปให้สปสช.เป็นผู้รับผิดชอบแทนนั้น นายปั้นกล่าวว่าบริการของประกันสังคมไม่ได้มีแค่เรื่องการรักษาพยาบาลเพียงอย่างเดียวแต่ยังมีสิทธิประโยชน์อีกหลายกรณี บางอย่างที่สปส.มีแต่สปสช.ก็ไม่มี เช่นการรักษาพยาบาลในโรงพยาบาลเอกชน ยอมรับว่าบางเรื่องอาจทำได้ช้ากว่าสปสช.แต่ในระยะยาวแล้วสปส.ต้องปรับสิทธิประโยชน์ให้เทียบเท่าหรือมากกว่าสปสช.อยู่แล้ว